**Debatthefte hovedoppgjøret 2022**

**PRIORITERTE KRAV**

Følgende prioriterte krav ble vedtatt for tariffperioden 2020-2022, etter forutgående prosess i forbundets regioner:

• Sikre medlemmenes kjøpekraft

• Sikre medlemmenes lønnsutvikling gjennom generelle tillegg, heving av minstelønnssatser og garantilønnssatser

• Prioritere lønnsutvikling for fagarbeidere

• Sikre at mindre lønnsutvikling for grupper/avtaleområder kompenseres

• Sikre uttelling for kompetanse

• Heve tilleggene for ubekvem arbeidstid

• Sikre likelønnsutviklingen

• Fortsette arbeidet med å utvikle de kollektive tjenestepensjonsordningene

• Fortsette arbeidet med heltidskultur, rett til hele stillinger og fast ansettelse

Det legges til grunn at det er de samme prioriterte kravene som vil danne grunnlaget for tariffperioden 2022-2024. Dette med bakgrunn i at hovedoppgjøret 2020 og påfølgende mellomoppgjør ble sterkt preget av Covid-19-pandemien og det var mindre handlingsrom for å få uttelling for flere av disse kravene. Tariffkonferansenes behandling skal derfor ta utgangspunkt i de prioriterte kravene som ble vedtatt i forkant av hovedoppgjøret 2020, behandle og foreslå konkrete krav til hovedoppgjøret 2020, og vurdere disse i lys av spørsmålene nedenfor.

I regionens prioritering av krav som skal sendes for behandling i forbundets styrende organer bes man diskutere følgende: ¨

• Er det behov for å endre noen av disse prioriteringene?

• Er det nye krav som bør prioriteres? Hvilke krav skal da tas ut av prioriteringslista? Gi en begrunnelse.

• Hvilke krav er viktigst?

**SENTRALE TEMA**

Det er noen tema som er trukket fram som viktig i hele eller deler av organisasjonen. Dette er gjerne spørsmål av stor og prinsipiell betydning og som krever en helhetlig tilnærming. Flere av disse temaene er også av en slik art at de er kompliserte og vil kreve gjennomslag og arbeid ikke bare gjennom bestemmelser i tariffavtalen, men også utenom selve tariffoppgjøret.

I vedlegget finner dere fire slike utvalgte tema, samt en kort innføring i rammebetraktninger og andre økonomiske betraktninger knyttet til økonomiske krav. Vi ber om tilbakemelding, innspill og synspunkter på disse temaene.

**Her er spørsmål som er knyttet opp mot temaene i debattheftet hovedoppgjøret 2022.**

**DEN ØKONOMISKE RAMMA**

 **Årslønnsvekst**  **Fra 1. april**

Overheng 2700

Glidning 900

Tillegg fagarbeider 12000

Tillegg resten 8400

SUM/snitt tillegg 7650

Ramme 11250

Her er ramma den samme som over (2,5prosent), men tilleggene er fordelt med 12 000,- til fagarbeideren, og 8400,- til øvrige stillingsgrupper

**PENSJON**

**Spørsmål:**

 •Hva mener dere et det viktigste pensjonsspørsmålet som Fagforbundet må arbeide med fram mot tariffoppgjøret 2022?

• Hvilke tariffavtaler bør prioriteres for å tariffeste pensjonsordninga?

**HELTID, HELGEARBEID OG ARBEIDSTID**

**Spørsmål:**

• Har dere forslag til konkrete bestemmelser til tariffavtalene som ville vært nyttige?

• Finnes det konkrete bestemmelser i noen tariffavtaler som hadde vært nyttig å få inn i flere tariffavtaler?

• Ser dere forskjell på muligheten for økt heltid mellom offentlige og private virksomheter?

**KOMPETANSE OG OPPGAVEGLIDNING**

**Spørsmål:**

• Oppleves det at arbeidsgiverne har gode og målrettede kompetanseplaner, som ivaretar tjenestens kompetansebehov på sikt?

• Er det lagt til rette for formell kompetanseøkning i form av utdanning, videreutdanning og kurs?

• Kan endringer i tariffavtalen være med på løse noen av disse utfordringene – i så fall hvilke?

**GRØNNE TARIFFAVTALER**

**Spørsmål:**

 • Har dere diskutert eller hatt som krav endringer som vil føre til reduserte klimagassutslipp? I så fall, hvilke?

**REDUSERT ARBEIDSTID**

**Spørsmål:**

• Bør Fagforbundet prioritere arbeidet med redusert arbeidstid i tida etter LO-kongressen 2022? Hvis så-

• Hvordan vurderer dere kostnaden ved innføring av redusert arbeidstid opp mot å sikre medlemmer lønnsvekst? Bør særskilte tariffavtaler prioriteres?

• Bør særskilte grupper innenfor hvert tariffområde prioriteres eller bør det gjelde alle omfattet av den tariffavtalen?

• Hvordan bør redusert arbeidstid innføres (eksempelvis med 15 minutter hvert/annethvert oppgjør)?